Euroopa Liidu Teataja L 257 , 19/09/1998 Lk 0035 - 0036



Komisjoni direktiiv 98/66/EÜ, 4. september 1998, millega muudetakse direktiivi 95/31/EÜ, millega nähakse ette toiduainetes kasutatavate magusainete puhtuse erikriteeriumid (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. detsembri 1988. aasta direktiivi 89/107/EMÜ toiduainetes lubatud lisaaineid käsitlevate liikmesriikide õigusaktide ühtlustamise kohta, [1] viimati muudetud Euroopa Parlamendi ja nõukogu direktiiviga 94/34/EÜ, [2] eriti selle artikli 3 lõike 3 punkti a, olles konsulteerinud toidu teaduskomiteega ning arvestades, et: Euroopa Parlamendi ja nõukogu 30. juuni 1994. aasta direktiivis 94/35/EÜ (toiduainetes kasutatavate magusainete kohta, [3] muudetud direktiiviga 96/83/EÜ [4]) loetletakse ained, mida võib kasutada magusainetena toiduainetes; komisjoni 5. juuli 1995. aasta direktiivis 95/31/EÜ, millega nähakse ette toiduainetes kasutatavate magusainete puhtuse erikriteeriumid, [5] kehtestatakse direktiivis 94/35/EÜ nimetatud magusainete puhtuse kriteeriumid; tehnika arengut silmas pidades on vaja muuta direktiiviga 95/31/EÜ isomalti (E 953) jaoks kehtestatud puhtusekriteeriume; seega on kõnealust direktiivi vaja kohandada; tuleb arvesse võtta FAO/WHO toidu lisaainete ühise ekspertkomisjoni (JECFA) poolt Codex Alimentarius′es esitatud magusainete spetsifikatsioone ja analüüsimeetodeid; kui toiduainetes kasutatavate lisaainete valmistamisel on kasutatud selliseid tootmismeetodeid või lähteaineid, mis erinevad märkimisväärselt toidu teaduskomitee hinnangus käsitletutest või käesolevas direktiivis nimetatutest, esitatakse need lisaained toidu teaduskomiteele, et viidaks läbi täielik hindamine rõhuasetusega puhtusekriteeriumidel; käesolevas direktiivis ettenähtud meetmed on kooskõlas alalise toidukomitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 95/31/EÜ lisas asendatakse isomalti (E 953) käsitlev tekst käesoleva direktiivi lisa tekstiga. Artikkel 2 Liikmesriigid jõustavad käesoleva direktiivi järgimiseks vajalikud õigus- ja haldusnormid enne 1. juulit 1999. Liikmesriigid teatavad sellest viivitamata komisjonile. Kui liikmesriigid kõnealused normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid. Artikkel 3 Käesolev direktiiv jõustub 20. päeval pärast selle avaldamist Euroopa Ühenduste Teatajas. Artikkel 4 Käesolev direktiiv on adresseeritud liikmesriikidele. Brüssel, 4. september 1998 Komisjoni nimel komisjoni liige Martin Bangemann [1] EÜT L 40, 11.2.1989, lk 27. [2] EÜT L 237, 10.9.1994, lk 1. [3] EÜT L 237, 10.9.1994, lk 3. [4] EÜT L 48, 19.2.1997, lk 16. [5] EÜT L 178, 28.7.1995, lk 1. -------------------------------------------------- LISA "E 953 — ISOMALT Sünonüümid | Hüdrogeenitud isomaltuloos, hüdrogeenitud palatinoos. | Määratlus Keemiline nimetus | Isomalt on hüdrogeenitud mono- ja disahhariidide segu, mille peamised koostisained on disahhariidid: 6-O-α-D-glükopüranosüül-D-sorbitool (1,6-GPS) ja 1-O-α-D-glükopüranosüül-D-mannitooldihüdraat (1,1-GPM) | Keemiline valem | 6-O-α-D-glükopüranosüül-D-sorbitool: C12H24O11 1-O-α-D-glükopüranosüül-D-mannitooldihüdraat: C12H24O11.2H2O | Suhteline molekulmass | 6-O-α-D-glükopüranosüül-D-sorbitool: 344,32 1-O-α-D-glükopüranosüül-D-mannitooldihüdraat: 380,32 | Analüüs | Sisaldab hüdrogeenitud mono- ja disahhariide vähemalt 98 % ning 6-O-α-D-glükopüranosüül-D-sorbitooli ja 1-O-α-D-glükopüranosüül-D-mannitooldihüdraadi segu vähemalt 86 % veevabast ainest. | Kirjeldus | Lõhnatu, valge värvusega kergelt hügroskoopne kristalne mass. | Identifitseerimine A. Lahustuvus | Vees lahustuv, etanoolis raskesti lahustuv. | B. Õhekihikromatograafia | Uuritakse õhekihikromatograafia abil, kasutades plaati, mis on kaetud ligikaudu 0,2 mm paksuse kromatograafias kasutatava silikageeli kihiga. Kromatogrammi peamised laigud on 1,1-GPM ja 1,6-GPS laigud. | Puhtus Veesisaldus | Mitte üle 7 % (Karl Fischeri meetod) | Sulfaattuhk | Mitte üle 0,05 % kuivaines | D-mannitool | Mitte üle 3 % | D-sorbitool | Mitte üle 6 % | Redutseerivad suhkrud | Mitte üle 0,3 %, ümber arvutatuna glükoosi sisalduseks kuivaines | Nikkel | Mitte üle 2 mg/kg kuivaines | Arseen | Mitte üle 3 mg/kg kuivaines | Plii | Mitte üle 1 mg/kg kuivaines | Raskmetallid (ümber arvutatuna pliiks) | Mitte üle 10 mg/kg kuivaines" | --------------------------------------------------